laion/Wikipedia-Exotic huggingface dataset:
איסתנפרת

איסתנפרת (או איסיס-נופרת, או איסיטנופרת, שמשמעותו במצרית עתיקה "איסיס היפה") הייתה אחת מנשותיו הראשיות של המלך רעמסס השני, ואימו של יורש העצר מרנפתח, שמלך לאחר מותו של רעמסס השני. היא חיה במאה ה-13 לפנה"ס. היא הייתה אחת מהנשים הבולטות בין הנשים המלכותיות של רעמסס השני, ביחד עם נפרתרי. לאחר מותה נפרתרי, בערך בשנה ה-24 למלכותו של רעמסס השני, הפכה איסתנפרת לאישה הבכירה והראשית. הוריה של איסתנפרת לא ידועים מהמקורות. היא נישאה כנראה לרעמסס השני עוד לפני שעלה למלוכה (ברבעון הראשון של המאה ה-13 לפנה"ס). בנה הבכור מופיע בסצנות מתקופתו של סתי הראשון לפני עלייתו של רעמסס השני לשלטון. היו לה לפחות שלושה בנים ובת אחת. בין ילדיה נכללים:  הנסיך רעמסס (אנ'), שהיה נסיך הכתר (יורש העצר) בין השנים 25–50 למלוכתו של רעמסס השני. הנסיכה-מלכה בינתענת הייתה בתה הראשונה, לאחר מכן נישאה לאביה רעמסס השני. הנסיך חאמוואסט (אנ') היה הכוהן הגדול של האל פתח ונסיך הכתר בין השנים 50–55 למלוכתו של רעמסס השני. הנסיך מרנפתח, שהיה בנו ה-13 של רעמסס השני וירש את אביו לאחר שכל 12 בניו הבוגרים יותר של רעמסס השני מתו לפני אביהם. הנסיכה איסתנפרת – ייתכן והיא זהה לאשתו של מרנפתח וידועה בשם איסתנפרת השנייה (אנ'). השערה אחרת היא שהיא הייתה בתו של הנסיך חאמוואסט. ילדים משוערים נוספים שלה היו הנסיך סתי והנסיכה נבטוואי (אנ'), שהייתה גם אשתו של רעמסס השני. אבל סביר יותר שהם היו ילדי נפרתרי או ילדיהן של אישה מלכותית אחרת. תאריה כפי שהופיעו בכתובות היו: "לידי אצילה", "הגדולה לשבחים", "אם המלך", "גבירת כל שתי הארצות", "אשת המלך" ו"אשתו הראשית של המלך". איסתנפרת ידועה מתוך מספר כתובות ופסלים קטנים. אין תיעוד רב שלה לפני השנה ה-25 למלכותו של רעמסס השני. רוב האזכורים שלה קשורים בבניה – הנסיכים רעמסס, חאמוואסט ומרנפתח. איסתנפרת מופיעה על גבי אסטלה משפחתית שנמצאת באסואן. בשורה העליונה רואים את רעמסס השני ביחד עם איסתנפרת וחאמוואסט לפני האל ח'נום, כאשר בשורה התחתונה רואים את הנסיכים רעמסס, מרנפתח והנסיכה בינתענת. אסטלה במערב ג'בל א-סילסילה (Gebel el-Silsila), שהוא מצוק במעלה הנילוס, מתארת את רעמסס השני איסתנפרת ואת בינתענת, בעת שהמלך מגיש מנחה לאלים מאע'ת, פתח והאל נפרתם (Nefertem). הנסיך חאמוואסט מופיע בקטן עומד לפני המלך. הנסיכים רעמסס ומרנפתח מוצגים מתחת, בשורה התחתונה של האסטלה. פסל עם דמות הנסיך חאמוואסט – הוא מתואר שם כבנו של המלך וככוהן. פסל קבוצתי עם בנים מגישים מנחה לחמסוואט, בנו של המלך רעמסס כהן האל פתח. הכתובת מציינת את שמה של איסתנפרת (הפסל נמצא במוזיאון הלובר). ראש פסל כשעל כתפו הימנית מופיע שמה של איסתנפרת. פסל של הנסיך חמסוואט, המציין את שמה של איסתנפרת. על העמוד של הפסל מופיעה כתובתה המציינת שהכהן לונמיתף (אל מצרי קדום), נולד לאשה המלכותית הגדולה איסתנפרת, חמסוואט כהן האל פתח.  תבליט המתאר הגשת מנחה לנסיך חמסוואט. מעל הנסיך מופיעה הכתובת (ציטוט חלקי) "יושב ליד השולחן, עושה מעשה טהרה וקורא את הכללים לקבורה. מנחה מלאה טוב לבן המלך. הכוהן חמסוואט שנולד לאישה המלכותית הגדולה איסתנפרת". צלמית שנמצאה באבידוס נושאת עליה כרטוש של המלכה איסתנפרת. במערב ג'בל א-סילסילה, במקדש סלע של מרנפתח, מופיעה סצנה המתארת את רעמסס הנשי, אשתו איסתנפרת עם סיסטרום לפני האלה תאורת בדמות היפופוטם, ולפני האלים תחות ונות. בת של בנה חמסוואט נקראה על שמה (לעיתים מכונה איסתנפרת השלישית), ייתכן והיא הייתה אשתו של מרנפתח, לא הדודה שלה איסתנפרת השנייה. ייתכן גם שבת אפשרית של מרנפתח נקראה באותו שם.  מדיה וקבצים בנושא איסתנפרת בוויקישיתוף
זנבתן חלודי

זְנַבְתָּן חֲלֻדִּי (בעבר נקרא זְנַבְתָּן חַדְגּוֹנִי ;שם מדעי: Nebrius ferrugineus) הוא מין כריש יחידי בסוגו ממשפחת המפרקתניים המצוי במימי האזור האינדו פסיפי ברחבי שוניות אלמוגים מהים האדום ומזרח אפריקה עד לפולינזיה. הזנבתן מזכיר במראהו את מפרקתן הבינים אך קטן ממנו. הוא יכול להגיע לאורך של 3.2 מטר והוא בעל גוף גלילי עם ראש גדול בעל עיניים קטנות בקצהו העליון וחוטם עגלגל. כריש זה בניגוד למיני כרישים אחרים מסוגל לנשום כשאינו בתנועה (כשאינו שוחה) אלא בעודו נח על הקרקעית. בהתאם לכך, הסנפירים והזנב מותאמים לשכיבה ולהיאחזות בקרקעית. צבע הכריש אדמדם עד כחול-אפור עם בטן בהירה. לכריש לסתות מלאות שיניים גדולות מאוד המותאמות לאכילת טרף קשה גוף כמו סרטנאים דוגמת סרטנים ולובסטרים, רכיכות ובמיוחד תמנונים שונים, אלמוגים, קווצי עור ודגי שונית כמו בתרניים, סיכניים וצניניתיים, אותם הוא צד בלילות. הכריש עצמו נטרף בידי כרישי שונית גדולים כמו כריש שורי, פטישן פגום-חרטום וידוע שהוא טרפם של כריש לימוני וכריש טיגריסי. מדיה וקבצים בנושא זנבתן חלודי בוויקישיתוף זנבתן חלודי, באתר ITIS (באנגלית) זנבתן חלודי, באתר NCBI (באנגלית) זנבתן חלודי, באתר Animal Diversity Web (באנגלית) זנבתן חלודי, בבסיס הנתונים ARKive (באנגלית) זנבתן חלודי, באתר FishBase (באנגלית) זנבתן חלודי, באתר GBIF (באנגלית) זנבתן חלודי באתר הרשימה האדומה של IUCN מילון בעלי חיים: דגי סחוס (תש"ס), 2000, באתר האקדמיה ללשון העברית
שבעזים

שבעזים (שם מדעי: Heptranchias perlo) הוא מין כריש מסדרת השש זימאים, המין יחיד בסוגו. ייחודו שהעניק לו את שמו הוא שיש לו 7 מכסי זימים לצד ראשו, בניגוד ל-6 כמו שאר הכרישים. התאמה זו עוזרת לו לצלול במים עמוקים יותר ודלים בחמצן. כריש זה מצוי לאורך כל האוקיינוסים הטרופיים וגם הממוזגים למעט בצפון-מערב האוקיינוס השקט (לחופי אמריקה). הכריש חי בעומק 300–600 מטר רוב זמנו ובלילה עולה אל פני המים אך יכול גם לצלול לעומק 1,000 מטר. הוא מצוי לצד מדפי יבשות או שולי יבשות ולעיתים יימצא סביב הרי מצולה. אורכו של כריש זה מגיע ל-1.4 מטר והוא בעל גוף צר עם חוטם מחודד, עיניים גדולות מאוד בצבע ירוק זוהר ולסת קטנה בעלת שיניים חדות. הסנפירים קטנים ומעוגלים והוא בעל סנפיר גב נמוך בקצהו התחתון של גוף. הנב ארוך ודק. צבעו אפור-חום עד ירקרק ולעיתים מכוסה בכתמים כהים לאורך הסנפירים. כריש זה משריץ 9–20 צאצאים חיים. כריש זה הוא טורף אכזרי המצוי בטורף העליון בסביבתו, למרות גודלו. טרפו כולל בעיקר מקריני סנפיר כמו חוטמניים, רצועניים וגמפיליים וסילוניות ומגוון גם בסרטנים. הוא עצמו נטרף בידי כרישים גדולים ומדי פעם נידוג ברשתות ומכמורות, אף על פי שאכילה מרובה מהכריש רעילה מאוד. לכריש לא נשקפת סכנה גדולה מהדיג. מדיה וקבצים בנושא שבעזים בוויקישיתוף שבעזים, באתר ITIS (באנגלית) שבעזים, באתר NCBI (באנגלית) שבעזים, באתר Animal Diversity Web (באנגלית) שבעזים, בבסיס הנתונים ARKive (באנגלית) שבעזים, באתר האנציקלופדיה של החיים (באנגלית) שבעזים, באתר FishBase (באנגלית) שבעזים, באתר GBIF (באנגלית) שבעזים באתר הרשימה האדומה של IUCN
כריש גדול-שן

כריש גדול-שן (שם מדעי: Carcharhinus altimus) הוא מין דג סחוס ממשפחת הכרישיים המצוי ברחבי הימים והאוקיינוסים הטרופיים והסובטרופיים השונים והוא צולל לעומק של 90–430 מ'. כריש זה מגיע לאורך של 2.7 מטר בזכרים ו-2.8 מטר בנקבות והשיא מגיע ל-3 מטרים ולמשקל של 168 ק"ג. הכריש אפור-כהה עד שחור בצבעו כשלעיתים ישנו פס בצבע ברונזה על הצידיים והוא בעל סנפיר גב גדול וגבוה ועם חוטם גדול. לסתו מלאה בשיניים גדולות וחדות. נקבת הכריש משריצה עד 15 צאצאים מבטנה. הכריש מצוי באוקיינוס האטלנטי ממפרץ דלאוור עד לצפון ברזיל, הים התיכון ולחופי מערב אפריקה, באוקיינוס ההודי מים סוף, דרום אפריקה ומדגסקר, דרך איי סיישל, הודו והמלדיביים לאוקיינוס השקט נפוץ מסין ואוסטרליה להוואי ובין מפרץ קליפורניה עד אקוודור. הכריש נפוץ במיוחד סביב פלורידה והאיים הקריביים. הכריש משתמש בעיניו הגדולות כדי לקלוט טרף בעומקים והוא צד דגי גרם כמו לטנוניים, סוליתאים, מסריים וחכאי עטלף וגם דגי סחוס קטנים וסילוניות. עקב נדירותו לא ברור מה מצב שימורו בטבע. מדיה וקבצים בנושא כריש גדול-שן בוויקישיתוף כריש גדול-שן, באתר ITIS (באנגלית) כריש גדול-שן, באתר NCBI (באנגלית) כריש גדול-שן, באתר Animal Diversity Web (באנגלית) כריש גדול-שן, באתר FishBase (באנגלית) כריש גדול-שן, באתר GBIF (באנגלית) כריש גדול-שן באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
שופינון שמנוני

שׁוֹפִינוּן שַׁמְנוּנִי המכונה דג השמן (שם מדעי: Ruvettus pretiosus) היא מין של דג מאכל גדול ממשפחת הגמפיליים (או מקרלי נחש) החי באוקיינוסים הטרופיים והממוזגים ברחבי העולם. דג זה יחידי בסוגו. הדג מגיע לאורך 3 מטר ולהגיע למשקל 63 קילוגרם, אך הרוב נראים באורך 1.5 מטר. לדג גוף מואר עם קשקשים אפורים כהים והוא בעל רצועת סנפיר גב נמוכה, 2 סנפירי שת גדולים ליד הזנב והלסת מתעקלת מעלה ובעלת שיניים גדולות. לדג ראייה המותאמת לחשיכה. הוא צולל לעומק ל 100–800 מטר (נפוץ יותר בעומק 200–400 מטר) מתחת פני הים בבדידות או בקבוצה ושם מחפש דגים קטנים יותר וסרטנים. לדג יש בשר משובח וטעים אך הוא שמנוני והשומן שלו (הכולל מעל 25% מהבשר) מכיל הרבה אסטר, קשה לעיכול וגורם לחלק מהאנשים לשלשל. למרות הבשר הטעים מחירו באזורים רבים נמוך מאוד, מה שמפתיע תיירים שאינם מכירים את השומן המשלשל שלו וקונים כמות בשר גדולה, בלי לחשוד בבעיה. עקב כך הדג נאסר לייבוא במדינות כמו יפן ואיטליה ומדינות אחרות כמו אוסטרליה או ארצות הברית אינן אוסרות את מכירתו, שהרי אינו מסכן חיים, אך מעודדות בכרוזים ופרסומות להיזהר מאכילת יתר שלו. מדיה וקבצים בנושא שופינון שמנוני בוויקישיתוף שופינון שמנוני, באתר ITIS (באנגלית) שופינון שמנוני, באתר NCBI (באנגלית) שופינון שמנוני, באתר Animal Diversity Web (באנגלית) שופינון שמנוני, באתר FishBase (באנגלית) שופינון שמנוני, באתר GBIF (באנגלית) שופינון שמנוני באתר הרשימה האדומה של IUCN
אולפנת קצרין - הגולן

אולפנת הגולן-קצרין היא אולפנה בקצרין, האולפנה האזורית של בנות הגולן, הוקמה בתשע"ד ולומדות בה כ-200 תלמידות. האולפנה הוקמה על ידי רשת שעלי תורה באלול תשע"ד. בשנה הראשונה עמדה בראש האולפנה מרב ירקוני. המחזור הראשון כלל 18 תלמידות בכיתה ט', ועקב הביקוש הצטרפה תוך זמן קצר כיתה נוספת בשנתון שמעל: כיתה י'. עד שנה זו (2014) היו כל בנות הגולן נוסעות לטבריה ללמוד באולפנית טבריה. האולפנה הוקמה במבנה זמני בקצרין, מתוך כוונה לבנות מבנה קבע בהמשך. שנה לאחר הקמתה חל קרע בין המועצות המקומיות לבין רשת שעלי תורה, על אופייה וניהולה של האולפנה. בסופו של המאבק, עברה האולפנה לניהול משותף של מועצה אזורית גולן והמועצה המקומית קצרין. בשנת ה'תשע"ח התקבלו האישורים לבניית מבנה הקבע, אך בנייתו טרם החלה. באולפנה לומדות כ-200 בנות. בראש האולפנה עומדים, נכון ל-2021, ורדית טפרברג - מנהלת, והרב שגיא כהן - רב האולפנה. האולפנה מלווה על ידי ועדה שממנות המועצות, בראש הוועדה עומד הרב אהרן איזנטל וחברים בה נציגי המועצות, נציגי ההורים מנהלת ורב האולפנה. האולפנה לוקחת חלק בתוכניות חינוכיות חדשניות הכוללות למידה במרחבים וירטואליים, כמרחבי למידה מגוונים, למידה רב גילאית ושיתוף חינוכי של התלמידות בהחלטות ערכיות וחינוכיות. כמו כן מקיימת האולפנה שיתופי פעולה עם מכון שמיר למחקר, המכללה האקדמית כנרת ומכללת אוהלו. בשנת הלימודים תשפ"א זכתה האולפנה בפרס החינוך המחוזי. בשנת הלימודים תשפ"ב הוקמה חטיבת ביניים המשויכת לאולפנה המיועדת לבנות המועצה המקומית קצרין. אתר האינטרנט הרשמי של אולפנת קצרין - הגולן אתר מועצה אזורית גולן רפאל לוי, שעלי תורה: גנבו לנו אולפנה, באתר ערוץ 7, ‏1 בספטמבר 2015 שישי בגולן, אולפנת הגולן הנהיגה דיון רב סוגיות, באתר שישי בגולן, ‏1 בדצמבר 2016
טל דן

טל מייקל דן (באנגלית: Tal Michael Dunne; נולד ב-25 בפברואר 1987) הוא כדורסלן עבר ישראלי, ששיחק בעמדות הסמול פורוורד והפאוור פורוורד. כמעט כל הקריירה שלו הייתה בקבוצה עירוני נס ציונה שם שימש כקפטן הקבוצה וסמל למועדון בעיר נס ציונה. דן נולד באבריסטווית', ויילס שבממלכה המאוחדת, למשפחה יהודית. כשהיה בן שלוש עלו דן ומשפחתו לישראל, והתגוררו בנס ציונה. הוא שיחק בקבוצת הנוער של מכבי ראשון לציון ובתיכון הגימנסיה הריאלית שבראשון לציון. בשנת 2005 דן החל את הקריירה המקצועית שלו במכבי ראשון לציון. ב-23 באוקטובר 2005 הוא ערך את הופעת הבכורה המקצועית שלו בניצחון 70–89 על א.ס. רמת השרון בו שיחק דקה אחת. בהמשך העונה סיים דן עם מכבי ראשון לציון את העונה במקום השלישי, אך הודחו להפועל ירושלים בחצי גמר הפלייאוף לאחר משחק דרמטי בו הפסידה ראשון לציון 85–86. בשנת 2006 הושאל דן לעונה למכבי אשדוד באר טוביה אשר שיחקה בליגה הלאומית. ב-17 משחקים ששיחק באשדוד, דן העמיד ממוצעים של 16.1 נקודות ו-6.6 ריבאונדים למשחק. בשנת 2008 חתם דן לעונה בעירוני נס ציונה. בשנת 2009 שב דן לליגת העל כאשר חתם לעונה באליצור אשקלון. ב-26 באוקטובר 2009 ערך דן את הופעת הבכורה שלו באשקלון בהפסד 57–72 להפועל גלבוע גליל בו שיחק 7 דקות והוריד 2 ריבאונדים. בפברואר 2010 שוחרר דן מהקבוצה לאחר 10 משחקים בלבד. ב-14 בפברואר 2010, חזר דן לקדנציה שנייה במכבי אשדוד, כאשר חתם עד סוף העונה. ב-31 באוגוסט 2010 חתם דן לעונה בהפועל עפולה. ב-20 באוקטובר 2011 חזר דן לעירוני נס ציונה לקדנציה שנייה. בעונתו השנייה בנס ציונה, דן עזר להם לעלות לליגת העל בפעם הראשונה בתולדותיהם כאשר זכה בתואר השחקן המצטיין בסדרת הגמר. ב-23 משחקים ששיחק בעונת 13–2012, העמיד דן ממוצעים של 18.2 נקודות, 6.3 ריבאונדים ו-3.7 אסיסטים למשחק. ב-4 ביולי 2013, האריך דן את חוזהו בקבוצה. ב-24 בנובמבר 2014, רשם דן שיא קריירה של 29 נקודות, ב-12 מ-19 מהשדה, יחד עם 6 ריבאונדים ו-6 אסיסטים בניצחון 83–87 על עירוני נהריה. ב-22 ביוני 2016, חתם דן על חוזה לשלוש שנים נוספות עם נס ציונה. בעונה זו, דן סייע לנס ציונה לחזור לליגת העל לאחר סוויפ 0–3 על הפועל באר שבע. בעונה השביעית שלו עם נס ציונה, דן סייע להם להגיע לרבע גמר הפלייאוף של הליגה הישראלית 2018, שם הפסידו למכבי תל אביב. בעונת 2021 הוביל את נס ציונה לגמר אליפות היורופקאפ אחרי ניצחון 82-74 נגד סטאל אוסטרוב. במשחק הגמר שיחק כשהוא סובל משבר בידו וחתכים בראשו, כתוצאה מפציעה במשחק חצי הגמר. המשחק הסתיים בניצחון היסטורי של נס ציונה שזכתה בגביע, אותו הניף דן כקפטן הקבוצה, כשידו מגובסת וראשו חבולה. ב-14 ביוני 2022 הודיע על פרישה ממשחק אחרי 11 עונות רצופת בעירוני נס ציונה שבה שימש כקפטן הקבוצה, ההנהלה הודיעה שמספר 6 (המספר של טל דן) ייתלה על תקרת האולם ואף שחקן לא יוכל לללבוש יותר את המספר 6 במדי הקבוצה. ב-5 בספטמבר 2022 הודיע על כך שחוזר למשחק מקצועי באליצור יבנה מהליגה הארצית. 2023-2024 הצטרף לנס ציונה אשר משחקת בליגה א' מדיה וקבצים בנושא טל דן בוויקישיתוף פרופיל, באתר eurobasket פרופיל, באתר פיב"א משה ברדה, ‏טל דן: בחיים שלי לא חשבתי שאחווה רגשות כאלו, באתר ONE‏, 26 באפריל 2021 אור שקדי‏, טל דן הודיע על פרישה מכדורסל: "הצלחתי כנגד כל הסיכויים", באתר וואלה, 14 ביוני 2022
הפועל כפר סבא בית ברל

הפועל כפר סבא בית ברל היא אגודת שחייה ישראלית מאזור השרון. האגודה זכתה 4 פעמים (1986, 1987 ו-1989 2021) בתואר אלופת ישראל, ומדורגת מסורתית בין 3 האגודות המובילות בישראל. ייחודה של האגודה הוא בדו קיום המתקיים בה בין ערבים ליהודים. מעל לשליש מהשחיינים של האגודה, מגיעים מהמגזר הערבי. המועדון הוקם בשנת 1967 על ידי רוחק'ה בוגין. בסוף שנות ה-60 החלו לשחות שחיינים בבריכת רמות השבים, הבריכה היחידה באזור השרון באותה העת. את השחיינים אימן המציל המצטיין חיים נעסה שבהמשך ניהל ואימן את קבוצת מכבי תל אביב. נחום בוך שאימן בברית מכבים עתיד יזם את הרעיון להקים אגודת שחייה בבריכה. רוחק'ה בוגין, שמעה את רעיון והחליטה לקחת את המשימה על עצמה. היא הקימה בשנת 1967 אגודה שנקראה "הפועל רמות השבים". בשנה הראשונה אימן את השחיינים נלו בילדרמן ועד ל-1970.באותן שנים התאמנה הקבוצה בקיץ בברכה ברמות השבים ובחורף בבריכה בגבעת רמבם בגבעתיים ומאוחר יותר בבריכה בגבעת חיים איחוד. בין מאמני הקבוצה בשנים אלו היו דוד פרלמוטר ואהרונצ'יק דיין. בשנות ה-80 החלו השחיינים להתאמן בבריכת המקורה והמחוממת בבית ברל ובמהרה הפכה בריכה זו לבריכת הבית של שחייני האגודה. באותה התקופה נקראה האגודה, הפועל הוד השרון בית ברל (הפועל ה.ה.ב.ב) ובין המאמנים שאימנו באגודה היו אורי שפר, בוקי צ'יש, אמנון קראוס וזוהר גלילי. לאחר מכן, שונה שמה של האגודה להפועל כפר סבא בית ברל. מיכל אמין רז דר ענת לויט אמיר שטרנפלד אור מלצר דעאא מסארווה נדב אהרנסון המנהל המקצועי של האגודה הוא אהוד סגל, מאמן נבחרת ישראל לשעבר. מאמנים באגודה יהונתן קופלב, אלון קלינמן, עופרי פרדו, מוריאל הלל ואורי ברק. בבריכת בית-ברל (בריכת 25 מטר) בעונת החורף ובריכה אולימפית בקיץ ובבריכת הקאונטרי כפר סבא. אתר האינטרנט הרשמי של הפועל כפר סבא בית ברל אלכס פרסלמן, פורת מחק את גניאל מהטבלה, מעריב, 23 בפברואר 1986 אלכס פרלסמן, הברק של הדס ורוית, מעריב, 20 באוגוסט 1989 פרסים בעד בטיחות בחופי רחצה ובריכות, על המשמר, 16 בנובמבר 1967
הקונרים

הקונרים (באנגלית: The Conners, בתרגום חופשי: משפחת קונר) היא סדרת סיטקום אמריקאית שנוצרה עבור ABC. סדרת טלוויזיה זו היא ספין אוף של הסדרה "רוזאן". עלילת הסדרה עוקבת אחרי משפחת קונר, משפחה ממעמד הפועלים המתגוררת בעיר השינה הבדיונית לנפורד, אילינוי. בסדרה מככבים ג'ון גודמן, לורי מטקאלף, שרה גילברט, ליסי גורנסון, מייקל פישמן, אמה קני, איימס מקנמארה וג'יידן ריי, כולם מגלמים את אותן הדמויות שגילמו בתוכנית "רוזאן". פיתוח הספין-אוף החל בעקבות ביטולה של הסדרה "רוזאן" במאי 2018, בעקבות הערות גזעניות של כוכבת התוכנית רוזאן בר בטוויטר. בחודש שלאחר מכן, ABC הזמינה את סדרת הספין אוף ואישרה את ליהוקם של השחקנים הבוגרים, בעוד השתתפותם של קני, מקנמרה וריי אושרה בחודש אוגוסט. הסדרה משודרת בארצות הברית ביום שלישי בשעה 20:00 - משבצת שידור שבה אמורה הייתה להיות משודרת העונה הבאה של "רוזאן" בעונת השידורים של סתיו 2018, אלמלא זו הייתה מבוטלת. פרק הבכורה של "הקונרים" עלה ב-16 באוקטובר 2018. עד כה עלו לשידור חמש עונות של הסדרה. אתר האינטרנט הרשמי של הקונרים (באנגלית) הקונרים, ברשת החברתית פייסבוק הקונרים, ברשת החברתית אקס (טוויטר) הקונרים, ברשת החברתית אינסטגרם "הקונרים", במסד הנתונים הקולנועיים IMDb (באנגלית) "הקונרים", באתר Rotten Tomatoes (באנגלית) "הקונרים", באתר Metacritic (באנגלית) "הקונרים", באתר Hulu סדרות (באנגלית) "הקונרים", במסד הנתונים הקולנועיים KinoPoisk (ברוסית) CNNwire (24 ביולי 2018). "October premiere date set for 'The Conners'". FOX8. נבדק ב-21 במרץ 2022. {{cite web}}: (עזרה) Abdullah Al-Ghamdi (8 במרץ 2022). "The Connors Season 5 Renewal Reportedly Undecided". ScreenRant. נבדק ב-21 במרץ 2022. {{cite web}}: (עזרה) Andreeva, Nellie (21 ביוני 2018). "'Roseanne' Spinoff 'The Conners' Picked Up By ABC With No Roseanne Barr Involvement". Deadline Hollywood. ארכיון מ-22 ביוני 2018. נבדק ב-21 ביוני 2018. {{cite web}}: (עזרה) Hipes, Patrick (28 באוגוסט 2018). "'The Conners': Grandkids Including Emma Kenney Returning For ABC's 'Roseanne' Spinoff". Deadline Hollywood. ארכיון מ-2018-08-31. נבדק ב-31 באוגוסט 2018. {{cite web}}: (עזרה) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
התזמורת הסימפונית של איסלנד

התזמורת הסימפונית של איסלנד (באיסלנדית: Sinfóníuhljómsveit Íslands) היא תזמורת סימפונית איסלנדית הממוקמת ברייקיאוויק. המנצחת הראשית של התזמורת היא אווה אוליקיינן. התזמורת היא מוסד ציבורי אוטונומי תחת חסותו של משרד החינוך האיסלנדי. אולם הבית של התזמורת היה בקולנוע האוניברסיטאי של איסלנד בין השנים 1961–2011, באביב 2011 עברה התזמורת לאולם הקונצרטים החדש שלה, ה'הארפה' בן 1800 המושבים. התזמורת מבצעת כ-60 קונצרטים בכל עונה. לפי החוק האיסלנדי משנת 1982 (שהשתנה ב-2007), המקורות הכלכליים העיקריים של התזמורת הם משרד האוצר האיסלנדי (82%) והעיר רייקיאוויק (18%). אולאף קילנד (1952 - 1955) אילן וולקוב (2011 - 2014) יאן פסקל טורטלייה (2015 - 2020) אווה אוליקיינן (2020 - 2024) ברברה הניגן (נבחרה, צפויה לנצח מעונת 2024 - 2025) אתר האינטרנט הרשמי של התזמורת הסימפונית של איסלנד התזמורת הסימפונית של איסלנד, ברשת החברתית פייסבוק התזמורת הסימפונית של איסלנד, ברשת החברתית אקס (טוויטר) התזמורת הסימפונית של איסלנד, באתר ספוטיפיי התזמורת הסימפונית של איסלנד, באתר Last.fm (באנגלית) התזמורת הסימפונית של איסלנד, באתר AllMusic (באנגלית) התזמורת הסימפונית של איסלנד, באתר MusicBrainz (באנגלית) התזמורת הסימפונית של איסלנד, באתר Discogs (באנגלית) התזמורת הסימפונית של איסלנד, באתר Songkick (באנגלית) אורי דרור, רייקיאוויק, המוזיקאים שהפכו את איסלנד למרכז עולמם, באתר הארץ, 28 בדצמבר 2012 ערך זה הוא קצרמר בנושא מוזיקאים ובנושא איסלנד. אתם מוזמנים לתרום לוויקיפדיה ולהרחיב אותו.
עונת 2013/2014 בליגת העל בכדוריד

עונת 2013/2014 בליגת העל בכדוריד הייתה העונה ה-60 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלו מ.כ. חולון והפועל אשדוד. העונה הסדירה החלה ב-20 בספטמבר 2013 המחזור ה-22 הסתיים ב-21 במרץ 2014. העונה הסתיימה ב-13 במאי בניצחון של מכבי תל אביב בסיום מפגש שכלל 3 משחקים. זו הייתה האליפות הראשונה בתולדות המועדון. הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון הפועל קריית אונו. אס"א תל אביב ומכבי רחובות לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2014/2015 בליגת העל בכדוריד עלתה קבוצה בודדת. מידע מאתר מנהלת הליגה
אלפא רומיאו גרנד ספורט קוואטרו רוטה

אלפא רומיאו גרנד ספורט קוואטרו רוטה (באיטלקית: Alfa Romeo Gran Sport Quattroruote, קרוי גם: Alfa Romeo Gran Sport Quattroruote Zagato) היא מכונית ספורט בתצורת רודסטר מתוצרת יצרנית הרכב האיטלקית אלפא רומיאו אשר יוצרה בין השנים 1965–1967. מהדגם בתצורה 2 דלתות, ו-2 מושבים יוצרו 82 יחידות. המכניקה של דגם "אלפא רומיאו גרנד ספורט קוואטרו רוטה" נובעת מזו של דגם אלפא רומיאו ג'וליה, עם מנוע בעל 4 צילינדרים 1570 סמ"ק, תיבת 5 הילוכים עם יחס מקוצר, מתלה קדמי עם גלגלים עצמאיים ומאחור עם סרן קשיח, עם קפיצי סלילים ובולמי זעזועים הידראוליים על כל ארבעת הגלגלים. הבלמים הם תופים ולא דיסקים, כדי לשמור על מראה התואם את הסגנון של שנות ה-30, שהודגשו על ידי הגלגלים המשודרים. מרכב האלומיניום, בהשראת הדגם המקורי שלפני מלחמת העולם השנייה, נבנה על ידי זגאטו בעקבות התוכניות הסגנוניות המקורי של "6C 1750 GS Spider", תוצרת זגאטו גם בין השנים 1927 ו-1934, אך עם הבדלים משמעותיים בשל הממדים השונים של השִׁלדָה, הגלגלים קטנים יותר, תא הנוסעים גדול ומתקדם יותר וגם עיצוב השמשה שונה, דומה יותר לזה שהורכב על המכוניות מתוצרת טורינג. המכונית, עם הנעה שמאלית במקום הנעה ימנית כמו המקור, מגיעה למהירות מרבית של 155 קמ"ש והיא מיוצרת ברמות הגימור "רגילות" או "אקסטרה", עם פגושים צבועים בשחור. בתרגום שם הדגם מאיטלקית לעברית: "Gran Sport Quattroruote" - "ספורט גדול, 4 גלגלים" גוף הדגם, וכל האביזרים הפנימיים של הרכב נבנו בעבודת יד באמצעות חברת "Zagato" (אנ'), אב הטיפוס הראשון הוצג באפריל 1965 במוזיאון הלאומי למכוניות "Museo Nazionale dell'Automobile" (אנ') בטורינו, איטליה בשנת 1966, מחיר היחידה של דגם "אלפא רומיאו גרנד ספורט קוואטרו רוטה", עמד על 2,360,000 לירה איטלקית (באיטליה) בדגם "אלפא רומיאו גרנד ספורט קוואטרו רוטה" הורכב מנוע קדמי 1.6 ליטר תוצרת אלפא רומיאו מסוג "Alfa Romeo Twin Cam engine" (אנ'), הנעה אחורית 4x2. הבלמים - 4 בלמי תוף אלפא רומיאו גרנד ספורט קוואטרו רוטה אלפא רומיאו גרנד ספורט קוואטרו רוטה אלפא רומיאו אלפא רומיאו ג'וניור זאגטו "אלפא רומיאו גרנד ספורט קוואטרו רוטה" - תמונות מדיה וקבצים בנושא אלפא רומיאו גרנד ספורט קוואטרו רוטה בוויקישיתוף אלפא רומיאו גרנד ספורט קוואטרו רוטה, סרטון באתר יוטיוב אלפא רומיאו גרנד ספורט קוואטרו רוטה, סרטון באתר יוטיוב "אלפא רומיאו גרנד ספורט קוואטרו רוטה" classicdriver.com/en/car/alfa-romeo/zagato/1966 "אלפא רומיאו גרנד ספורט קוואטרו רוטה" ruoteclassiche.quattroruote.it/gran-sport-quattroruote-unalfa-romeo-da-copertina Fusi, Luigi (1978). Alfa Romeo—Tutte le vetture dal 1910—All cars from 1910 (3rd ed.). Milan: Emmeti Grafica editrice Owen, David. Alfa Romeo—Always With Passion. ISBN 1-85960-628-8. "אלפא רומיאו גרנד ספורט קוואטרו רוטה" artcurial.com/en/lot-1966-alfa-romeo-quattroruote-gran-sport-zagato-roadster
חומרא דאתי לידי קולא

חומרא דאתי לידי קולא (חומרה המביאה לידי הקלה) הוא ביטוי שמקורו בתלמוד הבבלי שמשמעותו היא שהקפדה מוגברת בנושא אחד מביאה לידי הקפדה פחותה בנושא אחר. השימוש בביטוי מגיע על מנת להטיל קושיא על עמדה מחמירה בנושא הנידון. בתלמוד הבבלי הביטוי נזכר בארבעה מקורות שונים. במסכת יבמות הביטוי מופיע פעמיים בדיון לגבי ספקות בקידושין וגירושין: בספק קידושין: אח אחד נשא אישה, אח שני קידש בקידושי ספק את אחת מקרובותיה של האישה הראשונה, ולאחר מכן האח הראשון (בעלה של האישה הראשונה) מת ללא בנים. במשנה הוכרע שבמצב כזה צריכה להתקיים חליצה ולא ייבום. בגמרא אביי מעלה את השאלה מדוע האישה צריכה לעבור חליצה? הרי לפני שהתרחשו קידושי הספק הייתה לה חזקה - שבמקרה שבעלה ימות, היא תוכל להתייבם, ואיך ספק הקידושין יבטל את החזקה? התירוץ שמסביר את הדרישה של המשנה לקיום חליצה הוא שבכל אפשרות אחרת סביר שאחד מהמעורבים בסיפור יגיע לידי איסור. במסכת בבא קמא נחלקו לגבי טומאת יולדת ופסילת טהרות, במקרה של הפלת עובר שהתחילה ביום אחד והסתיימה ביום הבא, מאיזה יום צריך להתחיל לספור את ימי טומאת הלידה. הדעה המחמירה הייתה שיש לספור מהיום הראשון, ולכן אם האישה נגעה בטהרות לאחר התחלת ההפלה הן נטמאו. השימוש בביטוי מציג שגישה מחמירה כזו מביאה לידי הקלה בטומאת הלידה, מפני שהטומאה תסתיים יום קודם. במסכת נידה נזכר שבני רבי חייא סיפרו לאביהם שהם פסקו לאישה שהפילה עובר שפניו 'טוחות' (שטוחות) שהיא טמאה בטומאת לידה. רבי חייא השיב להם שהם צריכים לתקן את טעותם ולטהר את אותה אישה מטומאת לידה. טענתו של רבי חייא היא שהחומרא שבניו הטילו על האישה מביאה גם לידי קולא - מפני שדם שיצא מהאישה לאחר ימי טומאת הלידה ייחשב לדם טוהר, ולא לדם נידה או זבה. תלמוד בבלי, מסכת יבמות, דף ל', עמוד ב' ובדף ל"א עמוד א' תלמוד בבלי, מסכת בבא קמא, דף י"א, עמוד א' רש"י ד"ה לחומרא תלמוד בבלי, מסכת נדה, דף כ"ד, עמוד א'
קריסטין קספרסן

קריסטין קספרסן (בשוודית: Kristin Kaspersen; נולדה ב-30 בספטמבר 1969) היא מנחת טלוויזיה שוודית. קספרסן נולדה באוסלו לאם שוודית, הזמרת והשחקנית ליל-באבס ואב נורווגי, היא גדלה בסטוקהולם עם אמה וביקרה לעיתים קרובות בנורווגיה את אביה, בגיל אחת עשרה הופיעה במחזה בילבי ולאחר מכן שיחקה במספר מחזות זמר נוספים, לאחר סיום לימודיה בתיכון היא עבדה בין היתר כמלצרית, ברמנית ודיילת. בתחילת שנות התשעים היא החלה לשמש תקופה כמגישת מזג האוויר בערוץ TV3 הנורווגי, היא הנחתה תקופה את תוכנית הבידור "Söndagsöppet" שמסגרתה ראיינה ידוענים כמו טום ג'ונס. ב-1995 ארגנה אירוע של ארגון "The Non-Violence Project" העוסק במניעת אלימות בקרב צעירים. ב-2002 הנחתה את תחרות המלודיפסטיבלן ובאותה שנה מסרה את תוצאות הניקוד השוודי באירוויזיון. מ-2003 ועד 2004 הנחתה את הגרסה השוודית של המבצר. מ-2007 היא נמנית מבין מגישות התוכנית "Nyhetsmorgon", תוכנית הבוקר הגדולה בשוודיה. ב-2010 היא הגישה סיקור עבור ערוץ TV4 לחתונתה של ויקטוריה, נסיכת שוודיה. בנוסף לטלוויזיה היא משמשת ככתבת קבועה במגזין סגנון החיים "חיי משפחה" (Family Living). מדיה וקבצים בנושא קריסטין קספרסן בוויקישיתוף אתר האינטרנט הרשמי של קריסטין קספרסן קריסטין קספרסן, ברשת החברתית אינסטגרם קריסטין קספרסן, במסד הנתונים הקולנועיים IMDb (באנגלית)